Odense Adresse-Contoirs Efterretninger, 1780-05-26
Jgiennemløber man Historierne, sees det, at de gamle og nye Krige have næsten været lige blodige. Forskiellen er allene, at Krigene nu omstunder føres med meere Politesse. Fangerne spares tilligemed Landene, da man tilforn myrdede alt, hvad man overkom, indtil Børnene i Vuggen, og satte Jld paa aabne Stæder og Landsbyer, som endog ingen Modstand kunde giøre, efterat først Brand Styr og alt hvad Jndvaanerne havde, var dem frataget, og ofte ved Pindseler afpresset. Udi de allerældste Tider, førend Staal og Jerns Brug, var funden, har man fegtet med Næverne og Træ=Knubbe, hvorefter det heder: Ungvibus & pugnis, den fustibus, atqve ita porro. - Hvorudover de gamle Krigshære udi Norden blive kaldne Knubbe=Hær eller Knude=Hær. -Ja det er troeligt, at længe for Jerns og Staals Brug, allene Anførerne og de fornemmeste Officerer have ført rette skarpe Gevæhr, og at Almuen har betient sig af Hænderne, Træe=Køller og Steene i Slynger, som sees af Skriften ligeledes. Rytterie haver i de ældste Tider været ubekiendt, thi man finder, at de første Ryttere have været kaldne Centauri, og agtede, som Monstra, efterdi man tog Hest, og Mand for et og det samme Dyr. - Anførere og fornemme Officeers betienede sig alene af Stridsvogne, som sees af Homeri og andre gamle Skrifter. - Det gamle Testammentes Historie viser, at Jsraliterne ei havde havt retskafne Gevæhr før i Kongernes Tid. Man seer af Deboræ Historie, at udi den Krigsmagt, som ødelagde SisseræHær, var hverken Skjold eller Spyd, ligemaade udi Sauls Hær er uden de Spyd, som Saul og Jonathan førte, Men i Kongernes Historie tales og alle Slags Vaaben. Man meener, at Absalon var den første, som betiente sig af Rytterie, da han rebellerede imod sin Fader, thi Skriften siger, at han forskaffede sig Vogne og Heste, men i Salomons Tid blev bragt en stor Mængde af Heste og Vogne fra Ægypten, udi hvilket Rige saavelsom i Assyrien og Persien, man maa efterlede og henføre den gamle Milices Tilstand. Man finder overalt, at ingen staaende Tropper have været da, som nu, men at udi Krigs tiderne, da maatte alle Undersaatterne møde bevæbnede, og dette var ogsaa Aarsagerne til de talrige Krigshære, som de Tiders Historie omtaler. - Det er ellers vanskeligt at beskrive den gamle Milicee for Cyri Tid, saasom ingen omstændelige Beretninger haves derom; Cpri Historie giver allerførst Oplysningen deri, og det er i den Henseende, at samme store Konge holdes for Milicens første Stiftere; det store Slag, som han holdt imod Cræsum og hans Allierede, og hvorved han lagde Grundvold til det Persiske Monarchie, er det første, som viser en Krigsmagts Orden; for hans Tid bestod en Krigsmagt fornemmeligen af let bevæbnede Folk, hvis Skyde=Gevæhr vare Buer og Slynger, men han formindskede deres Tal, og lod de fleeste Krigsfolk forsyne med alle Slags Vaaben; Han reformerede meget Krigsvognene, og der tillægges ham, at han er den første Stifter af de Slags Vogne, hvortil vare hæftede trende Leer, (eurrus falcati), hvilke siden i lang Tid vare i Brug i Orienten, og bleve anseete for Styrken af en Krigsmagt; Men, som Krigs Videnskaberne meere og meere tiltog, fandt man Middel til at giøre disse forskrækkelige Vognes Brug unyttige, hvorudover de omsider bleve afskaffede, saa at det gik med dem, som med Elephanterne, hvilke man ogsaa ved Tidens Erfarenhed fandt unyttige. - Rytterie har ellers fra gammel Tid af været brugeligt i Ægypten og Asien, - Og Perserne betiente sig af Cameler, som sees af det fatale Slag imellem Crum og Croesum, hvori de Persiske Cammeler bragte det Lydiske Rytterie i Forvirring; - J Grækenland blev Rytterie paa eet Sted sildigere indført, end paa et andet.